Kritušais elks
"Kritušais elks" (angļu: The Fallen Idol) ir 1948. gada Apvienotās Karalistes trillera filma, kuras režisors un producents ir Kerols Rīds. Filmā galvenās lomas atveido Ralfs Ričardsons, Bobijs Henrijs, Mišela Morgana, Deniss O'Dī un Džeks Hokingss. Filma balstīta uz Greiema Grīna 1936. gada īso stāstu The Fallen Idol. Grīns ir arī viens no filmas scenārija autoriem. Filma stāsta par kāda diplomāta dēlu Londonā, kuram rodas aizdomas, ka viņa ģimenes sulainis ir izdarījis slepkavību. Filmas "Kritušais elks" pirmizrāde notika 1948. gada 30. septembrī. Filmu nominēja Amerikas Kinoakadēmijas balvai kategorijās "Labākais režisors" un "Labākais adaptētais scenārijs". Tā saņēma BAFTA kino balvu kategorijā "Labākā britu filma". Tīmekļa vietnē Rotten Tomatoes filmai ir 100% vērtējums.